3 класс

Татар теле

13.04.20

***Тема****: Баш һәм иярчен кисәкләрнең аермасы. Җөмлә кисәкләре.*

1. Тема буенча презентацияне карарга.
2. Кагыйдәне укы, исеңдә калдыр.

**Җөмлә кисәкләре ике төркемгә бүленә.**

**Ия белән хәбәр җөмләнең баш кисәкләре дип атала.**

**Ия күбесенчә, баш кисәктәге исем яки зат алмашлыгы белән белдерелә.**

**Ия белән хәбәрдән башка кисәкләр җөмләнең иярчен кисәкләре дип йөртелә.**

1. Дәфтәреңне ач, бүгенге числоны яз.

**Матур язу өчен күнегү.**

Р р хәрефләрен матур, дөрес итеп бер юлны тутырып яз.

1. 68 нче күнегү.

**Укы һәм күчереп яз. Һәр җөмләнең иясен һәм хәбәрен тап. Ияләр астына – бер, хәбәрләр астына икешәр сызык сыз.**

Яз җитте. Урманда умырзаялар күренде. Агачлар яфрак ярды. Урман тагын да матурланды. Без дә урманга экскурсиягә бардык.

1. **Исеңдә калдыр!**

Җөмлә кисәкләрен билгеләү түбәндәге тәртиптә башкарыла: иң элек баш кисәкләр (ия белән хәбәр), аннан соң иярчен кисәкләр күрсәтелә.

Мәсәлән: *Урамда яшенле яңгыр ява.*

Бу җөмләдә яңгыр (ия), ява (хәбәр)-**баш кисәкләр**; урамда, яшенле – **иярчен кисәкләр**. Иягә бер, хәбәргә ике, предметның билгесен белдерә торган сүзгә дулкынлы сызык сызалар.